laion/Wikipedia-Exotic huggingface dataset:
גילוף בעץ

גילוף בעץ הוא צורה של פיסול בעץ בעזרת אזמל, סכין גילוף או בעזרת כלים אחרים. העץ שעובר גילוף נהפך לפסלון, לצלמית או לקישוט. בעבר פיסול בעץ היה נפוץ הרבה יותר, אך לאחר שהתפתח השימוש בחומרים נוספים כגון אבן וברונזה, פחת השימוש בעץ כחומר גלם, בגלל היותו חשוף לריקבון, לנזק מחרקים ולדליקה. פסלי עץ אינם מחזיקים מעמד לאורך זמן באוויר הפתוח, ועל כן ידוע מעט על התפתחותה של מסורת יצירת עמודי הטוטם. מרביתם של הפסלים החשובים בסין וביפן הם פסלי עץ, וכך גם מרביתם של הפסלים באוקיאניה ובאפריקה. משקלו הקל יחסית של העץ מאפשר יצירת מסכות או פסלים אחרים שניתן לשאת, והוא חומר נוח לפיסול ולגימור, הרבה יותר מהאבן. בגרמניה, רוסיה, איטליה וצרפת נמצאו פסלי עץ רבים מתקופת ימי הביניים, כאשר הנושא המרכזי בכולם הוא סמלים ודמויות מעולם הנצרות. טבעו של העץ מגביל את יכולתו של המפסל בו, שכן העץ אינו חזק באותה מידה בכל האזורים שלו. זהו חומר אַנְאִיזוֹטְרוֹפִּי. האזור החזק ביותר של העץ הוא המרכז שלו, "הגרעין" שלו, ולכן נבון יותר לתכנן את הפסל כך שהחלקים העדינים שלו יהיו באזור זה. ככל הנראה, סוגי העצים הנפוצים ביותר כחומר גילוף הם עץ התרזה ועץ הטופאלו, שניהם קשים מאוד ונוחים יחסית לעיבוד. סוגים נוספים הם עץ מהגוני, עץ אלון, עץ אגוז וטיק. לפסלים שמצריכים גילוף עדין נהוג להשתמש בעצי תפוחים, אגסים או שזיפים. קישוטי עץ שעוברים צביעה ואינם אמורים להיות עדינים ייווצרו לרוב מעץ אורן. מגלף בעץ מתחיל גלופה חדשה עם בחירת חתיכת עץ בגודל המתאים ובצורה המתאימה לפסל שאותו הוא יוצר. אם הפסל גדול מהעץ הקיים, ניתן להדביק מספר עצים יחד ולגלפם. חשוב לבחור בסוג העץ המתאים. קשה יותר לגלף עצים קשיחים אבל יש להם ברק ואורך חיים טובים יותר מסוגים אחרים. עצים רכים נוחים מאוד לגילוף אך עמידותם נמוכה. ניתן לגלף את כל סוגי העצים, אך לכל עצים מאפיינים ואיכויות משלו. לאחר שהעץ המתאים נבחר, המפסל בעץ מבצע גילוף גס של העץ במפסלות בגדלים שונים. המפסלת הוא להב מעוקל שיכול להסיר נתחים גדולים של העץ בצורה חלקה. בגילוף של עצים קשים ייתכן גם שימוש בפטיש מעץ. גילוף של עץ קטן יצריך לעיתים שימוש בסכין וגילוף של עץ גדול יצריך שימוש במסור. לא משנה איזה סוג עץ נבחר או מהו כלי הגילוף, על המגלף תמיד להסיר את חלקי העץ ממרכזו לשוליו או מן השוליים למרכז, לעולם אין לגלף את העץ לתוך מרכזו. לאחר הגילוף הגס מתבצע גילוף עדין של העץ. בשלב זה נעשה שימוש בכלים קטנים יותר ובתנועות עדינות יותר. בסיום הגילוף מחליקים את העץ ויוצרים בו חריצים או קישוטים נוספים. לאחר שמלאכת הגילוף מסתיימת האמן יכול לצפות את העץ בשמן טבעי כגון שמן פשתה, על מנת להגן על הפסל מלכלוך ומלחות. הציפוי גם מעניק לפסל העץ ברק וקווי מתאר ברורים יותר. לרוב מצפים גלופות עץ בשכבה של שעווה שמעניקה לעץ הגנה וברק עשיר ורך. חיתוך עץ הכנת מטבח כפרי מתוך האתר מלאכת העץ גילוף בעץ, דף שער בספרייה הלאומית
Adama

Adama (מעברית: אדמה) הוא אלבום הבכורה של אבישי כהן, שיצא במרץ 1998 בהוצאת Stretch Records האמריקנית בלוס אנג'לס, ארצות הברית. Adama הוא אלבום ג'אז המשולב במאפייני מוזיקת עולם, ובפרט רכיבים אוריינטליים, ספרדיים, לטיניים, וכן לעיתים שימוש בהשראה תרבותית מהשורשים והמקורות היהודיים. אלה הם קווים סגנוניים המאפיינים את רב הרפרטואר של אבישי כהן לאורך כל קריירת הסולו שלו עד כה. Adama הוא אלבום אינסטרומנטלי, בעל הרכב מוזיקלי המשלב כלים מערביים, כגון פסנתר ופסנתר חשמלי, וכלי נשיפה מערביים – עם כלים אתניים, כגון עוד ותופי קונגה. כל נעימות האלבום הולחנו על ידי אבישי כהן, למעט גרסת כיסוי אינסטרומנטלית של השיר Bésame Mucho מאת קונסוולו ולאסקס. במקביל לקריירת הסולו המתפתחת באותה תקופה, ניגן כהן עם צ'יק קוריאה והיה נגן הקונטרבס בהרכב Origin בהנהגתו של קוריאה. עבודתו עם קוריאה, הבעלים של חברת Stretch Records שהפיקה את האלבום, תרמה רבות לעיצובו של Adama. לצד כהן שמנגן על קונטרבס, הסקסופוניסט סטיב וילסון ונגן הטרומבון סטיב דייוויס שניגנו עם כהן במסגרת Origin היו למשתתפים בהרכב המבצע העיקרי של Adama. בנוסף אליהם משתתף בהרכב המתופף ג'ף בלרד, שלאחר מכן היה למתופף של הרכב Origin ולימים (ב-2001) ניגן עם כהן בהרכב השלישייה החדש של קוריאה (The Chick Corea New Trio). עוד משתתפים בהרכב העיקרי הפסנתרן ג'ייסון לינדנר, והגיטריסט הישראלי עמוס הופמן. באלבום מתארחים גדולי ג'אז ידועים שאיתם ניגן כהן בעבר במהלך התבססותו בניו יורק: בראד מלדאו, דנילו פרז, חורחה רוסי וכמובן צ'יק קוריאה. מלדאו מנגן על פסנתר לצד רוסי על תופים ברצועה Bésame Mucho, פרז על פסנתר לצד קוריאה על פסנתר חשמלי ודון אליאס על תופי קונגה ברצועה Gadu, והזמרת קלאודיה אקוניה תורמת את קולה בהצטרפות להרכב העיקרי ברצועה Jasonity. Adama זכה לשבחים רבים וכאלבום בכורה ביסס את מעמדו של אבישי כהן כיוצר ג'אז בולט ומבטיח גם בתחום ההלחנה, לאחר שזכה להכרה עולמית בנגינתו לצד צ'יק קוריאה קודם לכן. אבישי כהן – קונטרבס סטיב וילסון (Steve Wilson) – סקסופון סופרנו סטיב דייוויס (Steve Davis) – טרומבון ג'ף בלרד (Jeff Ballard) – תופים, כלי הקשה ג'ייסון לינדנר (Jason Lindner) – פסנתר עמוס הופמן – עוד, גיטרה אמנים אורחים: צ'יק קוריאה (Chick Corea) – פסנתר חשמלי (Fender Rhodes) בראד מלדאו (Brad Mehldau) – פסנתר דנילו פרז (Danilo Pérez) – פסנתר חורחה רוסי (Jorge Rossi) – תופים דון אליאס (Don Alias) – תופי קונגה קלאודיה אקוניה (Claudia Acuña) – שירה מידע על האלבום Adama באתר MusicBrainz מידע על האלבום Adama באתר AllMusic האלבום Adama באתר Discogs דף האלבום באתר הרשמי של אבישי כהן ביקורת באתר All About Jazz מאת ג'ים סנטלה ביקורת באתר All About Jazz מאת ג'ק בוורס "אדמה אדמתי" - מאמר רטרוספקטיבי באתר קול הקמפוס: Adama כסמן סלילת הדרך של אמנים ישראלים לזירת הג'אז הבינלאומית
אריק בלדסו

אריק בלדסו (באנגלית: Eric Bledsoe; נולד ב-9 בדצמבר 1989) הוא כדורסלן אמריקאי. בלדסו שיחק באוניברסיטת קנטקי שנה אחת, בה העמיד ממוצעים של 11.3 נקודות למשחק. אף על פי שהוא רכז הוא שיחק את רוב משחקיו בקנטקי כקלע לצד ג'ון וול ודמרקוס קאזינס. בלדסו הודיע שהוא מוותר על שלוש שנים הנוספות שלו בקנטקי ונרשם לדראפט 2010. הוא הרשים את הסקאוטים מכיוון שיש לו מהירות, זריזות ושליטה טובה בכדור. הוא נבחר בידי אוקלהומה סיטי ת'אנדר בסיבוב הראשון בבחירה מספר 18 אך הועבר בטרייד ישירות ללוס אנג'לס קליפרס. בעונתו הראשונה הוא פתח ב-25 משחקים ורשם ממוצעים של 6.7 נקודות ו-3.6 אסיסטים למשחק ולפיכך נבחר לחמישיית הרוקיז השנייה של העונה. בעונתו השנייה הוא שיחק רק 11 דקות בממוצע למשחק, פתח רק פעם אחת וממוצעיו ירדו. הוא ירד לקבוצת הבת של הקליפרס, אך בעונתו השלישית חזר לקליפרס, שימש כרכז המחליף לכריס פול ואף השתתף בתחרות ההטבעות. ב-10 ביולי 2013 הועבר בלדסו לפיניקס סאנס בטרייד משולש ששלח את קארון באטלר לפיניקס, את ג'יי. ג'יי. רדיק וג'ארד דאדלי לקליפרס, ושתי בחירות דראפט למילווקי באקס. ב-4 עונותיו בפיניקס פרץ עם ממוצעים של 18.8 נקודות ו-6.0 אסיסטים בממוצע למשחק, אך הקבוצה לא העפילה לשלב הפלייאוף באף אחת מהן. בנובמבר 2017, לאחר 3 משחקים בעונת 2017/2018, הועבר בטרייד למילווקי באקס בתמורה לגרג מונרו ושתי בחירות דראפט עתידיות. בעונתו הראשונה במילווקי העפיל עמה לפלייאוף מהמקום השביעי במזרח, והודח מול בוסטון סלטיקס בסיבוב הראשון (3–4). ב-4 במרץ 2019 חתם על הארכת חוזה במילווקי ל-4 עונות נוספות, עבור כ-70 מיליון דולר. בסיום אותה עונה נבחר לחמישיית ההגנה של העונה ב-NBA, לצד חברו לקבוצה יאניס אדטוקומבו, ובעונה העוקבת נבחר לחמישיית ההגנה השנייה של העונה. ב-24 בנובמבר 2020 נשלח בלדסו לניו אורלינס פליקנס, במסגרת טרייד בין ארבע קבוצות בו הצטרף לקבוצה גם סטיבן אדמס. באוגוסט 2021 הועבר עם סטיבן אדמס, זאייר ויליאמס ו-2 בחירות דראפט עתידיות בטרייד לממפיס גריזליס, תמורת יונאס ולנצ'יונאס, טריי מרפי ובי. ג'יי. בוסטון. במהלך החודש הועבר שוב בלדסו בטרייד ללוס אנג'לס קליפרס בתמורה לפטריק בברלי, ראז'ון רונדו ודניאל אוטורו. ב-4 בפברואר 2022 עבר בלדסו בטרייד לפורטלנד טרייל בלייזרס ביחד עם קיון ג'ונסון, ג'סטיס וינסלו ובחירת דראפט בתמורה לנורמן פאוול ורוברט קובינגטון. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא אריק בלדסו בוויקישיתוף אריק בלדסו, ברשת החברתית אקס (טוויטר) אריק בלדסו, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN מערכת ONE, ‏הווארד נפגש עם דאלאס, מרטין יחתום במינסוטה, באתר ONE‏, 3 ביולי 2013 מילווקי באקס מצרפת את בלדסו, באתר הקבוצה, 7 בנובמבר 2017 בלדסו מסכם על הארכת חוזה במילווקי, באתר ESPN,‏ 2 במרץ 2019 הפליקנס מצרפים את אדמס ובלדסו, באתר הקבוצה, 24 בנובמבר 2020
פתוניים

פֵתוֹנִיִּים (שם מדעי: Phaethontidae) היא המשפחה היחידה בסדרת הפתונאים (Phaethontiformes). סדרת עופות ימיים קרובה לסדרת השקנאיים, ובעבר הייתה חלק ממנה. אלו הם עופות ים טרופיים קטנים בעלי מקור ארוך ובדרך כלל אדום, זנב ארוך יחסית ורגליים קטנות. הם נוהגים לדאות באוקיינוס ומחפשים טרף קטן כמו דגים מעופפים, סרדינים ודיונונים על פני המים. אז הם צוללים ותופסים את הטרף, אם כי הם לא ינסו לצלול עמוק מדי. הם מתרבים באיים מבודדים באוקיינוס. הגדול שבפתונים הוא פתון ים סוף שאורכו עד 48 סנטימטרים. סדרה פתונאים (Phaethontiformes) משפחה Prophaethontidae - נכחדה סוג Prophaethon סוג Lithoptil משפחה פתוניים (Phaethontidae) סוג Proplegadis - נכחד סוג Phaethusavis - נכחד סוג Heliadornis - נכחד סוג פתון (Phaethon) מין פתון ים סוף (Phaethon aethereus) מין פתון אדום-זנב Phaethon rubricauda מין פתון לבן-זנב (Phaethon lepturus) המינים הקיימים כיום: מדיה וקבצים בנושא פתוניים בוויקישיתוף פתוניים, באתר ITIS (באנגלית) פתוניים, באתר NCBI (באנגלית) פתוניים, באתר Animal Diversity Web (באנגלית) פתוניים, באתר האנציקלופדיה של החיים (באנגלית) פתוניים, באתר GBIF (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
Colors (אלבום)

Colors (בתרגום חופשי: צבעים) הוא האלבום השלישי של אבישי כהן, שיצא ביוני 2000 בהוצאת Stretch Records האמריקנית בארצות הברית. Colors כולל 13 יצירות אינסטרומנטליות שהולחנו על ידי כהן. סגנונו האקלקטי של האלבום קרוב לאלבומיו הקודמים בכך שהוא משלב ג'אז עם רכיבים מסוגות נוספות, קלאסיות ואתניות, ושימושים בפוליריתמיקה. ההרכב המבצע של האלבום מבוסס על שישיית הנגנים מהאלבומים הקודמים – פרט לכהן, לינדנר על פסנתר, גרין על סקסופון וחליל, בלרד על תופים וכלי הקשה, הופמן על עוד וגיטרה, ודייוויס על טרומבון – אליהם הצטרף הישראלי אבי ליבוביץ' על טרומבון נוסף. כהן מנגן בעיקר על קונטרבס, וכן על גיטרת בס, פסנתר, פסנתר חשמלי וגם שר (שירת ליווי לנעימות האינסטרומנטליות). כמו קודמו Devotion, גם באלבום Colors מתארחים רביעיית מיתרים, בנעימת הנושא Colors וב-Voice, וכן הזמרת קלאודיה אקוניה בנעימות Emotions ו-De Ye Tan Di. בנעימה Arka מתארחים אנטוניו סנצ'ס על תופים, ויגיל ברס שמחליף את כהן על הקונטרבס. שני האורחים החדשים עם ליבוביץ' שהצטרף להרכב העיקרי באלבום, השתתפו בהרכב The International Vamp Band באלבומו הבא של כהן Unity. אבישי כהן – קונטרבס, גיטרת בס, פסנתר, פסנתר חשמלי פנדר רודס, שירה ג'ייסון לינדנר (Jason Lindner) – פסנתר ג'ימי גרין (Jimmy Greene) – סקסופון טנור, סקסופון סופרנו, חליל עמוס הופמן – גיטרה, עוד אבי ליבוביץ' – טרומבון סטיב דייוויס (Steve Davis) – טרומבון ג'ף בלרד (Jeff Ballard) – תופים, כלי הקשה אמנים אורחים: קלאודיה אקוניה (Claudia Acuña) – שירה יגיל ברס (Yagil Baras) – קונטרבס אנטוניו סנצ'ס (Antonio Sánchez) – תופים רביעיית מיתרים: פרד שרי (Fred Sherry) – צ'לו קנג'י באנץ' (Kenji Bunch) – ויולה טום צ'ין (Tom Chin) – כינור ג'סי מילס (Jesse Mills) – כינור האלבום Colors באתר יוטיוב דף האלבום באתר הרשמי של אבישי כהן ביקורת באתר All About Jazz ביקורת באתר ALLMUSIC ביקורת באתר יוסמיוזיק(הקישור אינו פעיל) ביקורת קצרה באתר JazzUSA ריאיון עם אבישי כהן על האלבום ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Unity (אלבום)

Unity (בתרגום חופשי: אחדוּת) הוא האלבום הרביעי של אבישי כהן, שיצא לאור ב-24 באפריל 2001 בהוצאת Stretch Records האמריקנית בארצות הברית. אלבום זה מציג פרויקט בשם "The International Vamp Band", הרכב המורכב מחמישה נגנים פרט לאבישי כהן, ובאים מארבע ארצות שונות. לצד הישראלים אבי ליבוביץ' ויגיל ברס, משתתפים דיאגו אורקולה מארגנטינה, אנטוניו סנצ'ס ממקסיקו, ויוסבני טרי מקובה. הסגנון המוזיקלי של האלבום יונק השראה מארבע ארצות אלו, לצד השפעות נוספות של מוזיקת עולם, מוזיקה לטינית, מוזיקה קלאסית, הכל סביב סוגת הג'אז. לשילוב זה של יסודות בינלאומיים רומז שם האלבום והלהקה, והאלבום מוקדש למסר של אחדות ושלום עולמי. גורם מרכזי שהוביל את כהן להפצת המסר הזה הוא המתיחות הגוברת בארץ מולדתו ישראל באותה תקופה. המסר האנטי-מלחמתי הועצם באלבומו הבא Lyla עם השיר How Long. באלבום זה מוותר כהן על הקונטרבס, כלי המומחיות שלו, לטובת תפקיד הפסנתרן (הכלי הראשון שלמד בילדותו). ברס, שניגן גם באלבומו הקודם Colors, מחליף אותו בתפקיד נגן הקונטרבס. אבישי כהן – פסנתר, גיטרת בס, שירה יגיל ברס (Yagil Baras) – קונטרבס אנטוניו סנצ'ס (Antonio Sánchez) – תופים, שירה אבי ליבוביץ' – טרומבון, שירה יוסבני טרי (Yosvany Terry) – סקסופון טנור, סקסופון אלט, צֵ'קֵרֶה דיאגו אורקולה (Diego Urcola) – חצוצרה, פלוגלהורן מידע על האלבום Unity באתר MusicBrainz דף האלבום באתר הרשמי של אבישי כהן ביקורת באתר ALLMUSIC ביקורת סרטון לעיתונות לקידום האלבום הכולל קטעים מהקלטת האלבום וראיונות ”We, The International Vamp Band, hope that you will unite with us and let our music inspire you to strive for a more just and peaceful world.” –מתוך הערות האלבום כהן העדיף שלא להדגיש זאת שמא תתפרש בשוגג כוונה לגריפת הון באמצעות מסר זה: ”I wanted to say what I was feeling but didn't want to look as if we were capitalizing on such a dangerous situation in a place that has such a special meaning for me [...] I am influenced in my writing by the sounds and ideas of people that I play with, and in this case, peace and unity are a few of my desires at this time.” –מיוחס לפרסום באתר הרשמי של אבישי כהן, על פי קטע ביוגרפי מאת לאורה הייטאואר [1] ראו Conversation with Avishai Cohen, ריאיון עם אבישי כהן מאת פרנץ מצנר, 3 באוקטובר 2003, באתר All About Jazz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מקוק שחור

מקוק שחור (שם מדעי: Macaca nigra) הוא מין של פרימט מהסוג מקוק חסר זנב. תפוצתו העיקרית ביערות הטרופים שבאי סולאווסי באינדונזיה ובאיים הקטנים סביבו. גודלו של המקוק הוא כחמישים וחמישה סנטימטרים, וצבעו שחור. הדבר המאפיין אותו בעיקר היא ציצת השער מעל ראשו. כאשר הוא כועס מזדקפת הציצה עקב תזוזת המצח. משקל הזכר כ-10 קילוגרם ומשקל הנקבה כ-6 קילוגרם. משך ההריון של המקוק הוא 5 חודשים וחצי, ובסיומו ממליטה האם ולד אחד. פניו ורודים וצבעם משתנה לאחר מספר חודשים. המקוק מגיע לבגרות מינית בגיל 2-4 שנים. ואורך החיים הממוצע שלו כ-20 שנה והוא יכול להגיע אף לכשלושים שנה. המקוק חי בקבוצת המונות עד כ-15 מקוקים. המקוק ניזון מפירות, עלים, חרקים, וירקות שונים. מספר הפריטים של המקוק השחור הולך ופוחת והוא מוגדר כעת בסכנת הכחדה חמורה, עקב כריתת היערות, וציד לצורך מסחר. כמו כן תושבי אינדונזיה מגדלים את המקוק כחיית בית. מקוק שחור צעיר בגן חיות השתקפות דמותו של מקוק שחור באגם זוג מקוקים שחורים אחד מצילומי הסלפי המפורסמים של המקוק השחור מדיה וקבצים בנושא מקוק שחור בוויקישיתוף מקוק שחור, באתר ITIS (באנגלית) מקוק שחור, באתר NCBI (באנגלית) מקוק שחור, באתר Animal Diversity Web (באנגלית) מקוק שחור, באתר האנציקלופדיה של החיים (באנגלית) מקוק שחור, באתר GBIF (באנגלית) מקוק שחור, באתר אנציקלופדיה בריטניקה (באנגלית) מקוק שחור באתר המרכז הזואולוגי תל אביב-רמת גן. מקוק שחור באתר אוניברסיטת באקנל (באנגלית) מקוק שחור באתר הרשימה האדומה של IUCN מקוק שחור - המרכז הזואולוגי רמת גן קופי מקוק נדירים נולדו בספארי - רשת ב' אילו חיות בסכנת הכחדה נמצאות בספארי קופי המקוק סובלים מציד והריסת בתי גידול - רשת ב'
וולגה גא"ז 21

וולגה גא"ז 21 (ברוסית: Во́лга ГАЗ-21) היא מכונית נוסעים סובייטית שיוצרה במפעל גא"ז בעיר ניז'ני נובגורוד במהלך השנים 1956-1970. במהלך תקופה זו יצאו מקו הייצור כ-640 אלף מכוניות. בשנות ה-60 היא הייתה מכונית הנוסעים היוקרתית בברית המועצות ועליה נסעו מנהלי מפעלים, פקידי ממשל בכירים, אנשי תרבות ידועים ועוד. דגם זה היה הראשון בסדרה של מכוניות שנקראו כולן וולגה, ויוצרו עד 2010. החל משנת 1946 מפעל גא"ז החל בייצור מכוניות מדגם פובדה. בתחילת הייצור זו הייתה מכונית מתקדמת לתקופתה, אך בשנות ה-50 התכנון היה מיושן. לכן הוחלט על מעבר לדגם מתקדם. עבודות תכנון הדגם החדש החלו בשנת 1951. כבר מהתחלה הוחלט להקטין את קוטר הגלגלים מ-16 ל-15 אינץ' ועל ידי כך להגדיל את הנפח הפנימי. המכונית הייתה צריכה להתמודד עם מצב הכבישים הירוד בברית המועצות והעדר רשת מוסכים רחבה עם כוח אדם מנוסה. כתוצאה מכך בתכנון שולבו פתרונות טכניים מיושנים אף לתקופה של שנות ה-50 לצד פתרונות מתקדמים. עיצוב הדגם היה מתקדם לשנים 1953-54, כאשר המכונית תוכננה, אך לקראת שנת 1958, כאשר יצאה לשוק, העיצוב כבר היה מיושן. לקראת סוף תקופת ייצורה, בסוף שנות ה-60 העיצוב לא ענה לסטנדרט המקובל. התכנון מבוסס בעיקר על ניסיון אמריקאי ולכן המכונית תוכננה כמכונית כבדה יחסית אך אמינה. למכונית תוכנן מנוע חדש. לראשונה בברית המועצות, הותקנה במכונית זו תיבת הילוכים אוטומטית, אולם בעקבות תרבות תחזוקה ירודה ייצור מכוניות עם תיבה זו הופסק בשנת 1962. סימן היכר של הדגם - צבי על מכסה המנוע - החל להופיע רק בשנת 1962 והותקן על כרבע מכלל המכוניות שנבנו. המכונית צרכה כ-13.5 ליטר בנזין ל-100 ק"מ, ובנסיעה עירונית אף יותר מכך. צריכה זו אומנם גבוהה אך לא חריגה למכוניות בנפח מנוע דומה שתוכננו בשנות ה-50. למנוע היו 75 כוח סוס בלבד ובהתחשב במשקל המכונית היא יכלה להגיע ל-130 קמ"ש בלבד. לצורכי שרותי הביטחון הסובייטיים נבנו מכוניות עם מנוע 8 צילינדרים והם היו מסוגלים להגיע למהירות של 170 קמ"ש. המכונית הייתה מכונית הנוסעים הסובייטית הראשונה שהגיעה לרמה משמעותית של מכירות לאירופה ובמיוחד בבלגיה. חלק מהמכוניות הורכבו במפעל באנטוורפן. מכוניות אלו השתמשו בחלקן במנוע דיזל. המכוניות הראשונות נבנו בשנת 1955. הייצור הסדרתי החל ב-10 באוקטובר 1956 אך עד לסוף שנה נבנו 5 מכוניות בלבד. מעשית הייצור הסדרתי החל בשנת 1957. הסדרה הראשונה הייתה בייצור עד לשנת 1959 ובסך הכול נבנו כ-30 אלף מכוניות. הסדרה השנייה הייתה בייצור עד לשנת 1962 ובסך הכול נבנו כ-140 אלף מכוניות. הסדרה השלישית הייתה בייצור עד לשנת 1970 ובסך הכול נבנו כ-470 אלף מכוניות. ההבדלים בין הסדרות היו בעיקר בעיצוב אך גם בשיפורים טכניים שונים. במחצית שנות ה-60 נשקלה תחילת ייצור של הסדרה הרביעית, אך התוכניות לא מומשו. וולגה שחורה מדיה וקבצים בנושא וולגה גא"ז 21 בוויקישיתוף מידע על המכונית
שלמה זלמן אולמן (הונגריה)

רבי שלמה זלמן אולמן (ה'תקנ"ב – י"א בטבת תרכ"ג, 1863) היה אב"ד מאקו (מאקאווא). מפורסם על שם ספר השו"ת שלו, יריעות שלמה. שלמה זלמן נולד לרבי שלום אולמן "חריף" בעל ה'דברי ר"ש'. נישא בראשונה לבתו של הרב בונם איגר אחיו של רבי עקיבא איגר. כיהן ברבנות כשתי שנים בקהילת צ'אברנדק. בשנת תקפ"ו החל לכהן כאב"ד מאקאווא במשך שלושים ושבע שנים. לאחר שנפטרה אשתו נישא שנית לשרה טשארנא בת רבי יצחק אייזיק. נפטר באור ליום שישי י"א בטבת תרכ"ג ונקבר ביום ראשון שלאחריו. בניו ובנתיו: בנו הבכור, יוסף אולמן הרב משה אולמן רב קהילת מחזיקי הדת בגרוסוורדיין. בנו הרב שלמה זלמן אולמן, היה רבה של ביסטריץ נשיא הלשכה האורתודוקסית בזיבנברגן. נפטר בו' באלול, תרצ"א. אחריו כיהן כרב חתנו הרב מאיר שפיץ. נרצח בשואה סיוון תש"ד. בנו הרב משה שפיץ מילא את מקומו אחרי השואה, ולימים הקים בית מדרש ביסטריץ בשכונת בורו פארק בארצות הברית. חתנו הוא האדמו"ר הרב זלמן לייב טייטלבוים מסאטמר. נכד נוסף, הרב נח צבי (בנו של הרב משה), כיהן כרבה הראשון של קהילת מחזיקי הדת באנטוורפן. בתו גיטל נישאה לנפתלי שטערנבערג מקראלי בתו ראצל נישאה לעקיבא לעווינשטיין רפאל אולמן שלום אולמן בתו לאה זילבר בתו ריזל נישאה לשמעון פאללאק עוזר אולמן בתו שרל נישאה לרב אליהו קליין ישראל אולמן, איש עסקים נודע לצד היותו תלמיד חכם, וכיהן כראש הקהילה בעיר אוראדיה (גרוסוורדיין) ברומניה, בנו שלמה זלמן כיהן אחריו בתפקיד ראש הקהל, והוא עם אחיו יעקב אשר, הוציאו לאור את ספרו של זקינו שו"ת יריעות שלמה, עם הערות בשם "בני ישראל". הוא עמד בקשר עם רבנים ואדמורי"ם נודעים, ביניהם עם האדמו"ר הרש"ב מליובאוויטש ובנו הריי"צ. נכדם הרב שלמה זלמן מראשוני תלמידי ישיבת פוניבז', כיהן כדיין ורב קהילה בבני ברק. יששכר אולמן בתו בלומא נישאה לצבי הירש דראטה מבולדווא יהודה אולמן בנימין אולמן נכדו הרב פנחס זליג שוורץ, רבה של מאד, הדפיס את ספריו. כמה מצאצאיו של הרב משה אולמן, כיהנו בכהונות רבניות, ביניהם הרב אברהם יצחק אולמן, חבר הבד"ץ של העדה החרדית בירושלים, המכהן מטעמה כרב שכונת גבעת שאול בעיר. הרב שלמה זלמן אולמן, שימש כדיין ומורה הוראה בבית דין ובית הוראה של הרב שמואל הלוי ואזנר בשכונת זיכרון מאיר בבני ברק, ואב"ד מודיעין עילית. שניהם נכדי אברהם יצחק אולמן מזכיר הקהילה החרדית באוראדיה, בנו של הרב משה אולמן. בשנת תרי"ד הדפיס את ספרו הראשון יריעות שלמה חלק א על יורה דעה סימן סא. ואלו הספרים שנדפסו אחרי פטירתו: יריעות שלמה, על סוגיות הש"ס, מונקאטש תרע"ג, באתר היברובוקס יריעות שלמה, שו"ת, וילנה תרס"ה, באתר היברובוקס יריעות שלמה, דרוש, ניו יורק תש"מ, באתר היברובוקס יריעות שלמה, דרוש לחינוך בית הכנסת, מונקץ' תר"ע, באתר היברובוקס בשנת תשס"ט יצאו עוד מכתביו בהוצאה חדשה ומוגהת על ידי צאצאו, חיים אריה שפיץ. עקיבא בן מרדכי ליב פישר, עטרת עקיבא, באתר אוצר החכמה
דרקון (פירושונים)

האם התכוונתם ל... יצורים: דרקון – יצור אגדתי בעל מאפיינים לטאיים (דומה לדינוזאור או דרקון קומודו) דרקון סיני – יצור אגדתי המופיע במסורת הסינית, ומשמש בה כסמל מבשר טובות מספר לטאות מכונים "דרקונים" דרקון קומודו – סוג לטאה, חי באיי קומודו שבאינדונזיה בני משחת החרדוניים מכונים "לטאות דרקון" (ראו דרקון (סוג)) דרקון מעופף דרקון מצליף דרקון מזוקן דרקון מים דרקון קוצני דגי סוסון האצה וסוסון עשב מכונים בשם "דרקוני העשב" שפיריות מכונות "זבובי דרקון" הדגים דרקוניים הסדרה סטומיי תהומות מכונים "דרקוני ים" אסטרונומיה ואסטרולוגיה: דרקון (קבוצת כוכבים) – קבוצת כוכבים בחלק הצפוני של השמים דרקון (גלקסיה) (Draco Dwarf) - גלקסיה קטנה, לוויין של גלקסיית שביל החלב שנת הדרקון – שנה בלוח השנה הסיני אישים: דרקון (מדינאי) – מדינאי אתונאי בן המאה ה-7 לפנה"ס, מנסח החוקה האתונאית הקדומה מערכות נשק: MIM-72 צ'פרל – טיל קרקע-אוויר שכונה במערך הנ"מ בחיל האוויר הישראלי "דרקון" שונות: דרקוניאן – להקת מטאל המנגנת בסגנון דום-גותי דראקון – אחת הווריאציות של הגנה סיציליאנית בשחמט מסדר הדרקון – מסדר צבאי נוצרי הדרקון – סרט דרגון (רכב שטח) – היה רכב שטח 4x4, עשוי מפיברגלס שהתבסס על "טריומף פוני" והורכב על ידי אוטוקרס ב-טירת כרמל בשנת 1968 דרגון (פירושונים) שנת הדרקון הדרקון האדום (פירושונים)
אלכסנדר דיטיאטין

אלכסנדר דיטיאטין (ברוסית: Алекса́ндр Никола́евич Дитя́тин; ‏7 באוגוסט 1957, לנינגרד) הוא מתעמל סובייטי לשעבר. אלוף אולימפי (מוסקבה 1980), בעל 10 מדליות, מהן 3 זהב ואלוף עולם 1979 ו-1981. אלכסנדר דיטיאטין נולד בלנינגרד והחל להתאמן בגיל 9. בשנת 1973 הוא ניצח באליפות ברית המועצות בקבוצת גילו. בשנת 1975 הוא השתתף באליפות ברית המועצות לבוגרים ולהפתעת כולם ניצח בקרב-רב. בשנת 1975 הוא נכלל בנבחרת ברית המועצות לצד מעמלים ותיקים כמו ניקולאי אנדריאנוב. הוא נשלח לאולימפיאדה וזכה בשתי מדליות כסף. בשנת 1977 דיטיאטין נפצע ולא היה יכול להמשיך בהשתתפות בתחרויות. בשנת 1978 הוא חזר והשתתף באליפות עולם. הוא זכה במקום ה-3 בקרב רב ובמספר מדליות נוספות. בשנת 1979 הוא זכה במספר מדליות באליפות העולם והיה מוכן לתחרויות אולימפיאדה בשנת 1980. באולימפיאדה הוא אכן היה בין הגיבורים הגדולים וזכה ב-8 מדליות מהם 3 זהב. באליפות העולם של שנת 1981 דיטיאטין היה בין מובילי נבחרתו. אומנם כבר בשנת 1983 הוא נאלץ לעזוב את הספורט התחרותי בעקבות פציעות. תקופה מסוימת הוא היה מאמן ילדים. בשנת 1995 הוא התחיל לעבוד במשמר הגבול בלנינגרד ועבד בו עד לשנת 2002. החל משנת 2002 דיטיאטין מלמד במכון לספורט בסנקט פטרבורג. במהלך מונטריאול 1976 דיטיאטין היה הצעיר בנבחרתו. בתחרות קרב רב הוא הצליח להגיע למקום ה-4 ובקרב רב קבוצתי הוא זכה במדליית כסף עם נבחרתו. מדליית כסף נוספת הוא קיבל עבור תרגילי טבעות. במוסקבה 1980, הוא היה בין מובילי הנבחרת לצד ניקולאי אנדריאנוב. בקרב צמוד דיטיאטין הצליח לנצח את אנדריאנוב בקרב רב ולזכות במדליית זהב. דיטיאטין קיבל מדליות זהב נוספות עבור תחרות קבוצתית וטבעות. דיטיאטין זכה במדליה בכל תרגיל בו השתתף ובסך הכול זכה ב-8 מדליות שונות באולימפיאדה זו. מדיה וקבצים בנושא אלכסנדר דיטיאטין בוויקישיתוף אלכסנדר דיטיאטין, באתר הוועד האולימפי הבין-לאומי אלכסנדר דיטיאטין, באתר olympedia.org אלכסנדר דיטיאטין, באתר התאחדות ההתעמלות הבין-לאומית